Blaze7451/Wiki-th-20250601 huggingface dataset:
ชนิด สายประดิษฐ์

ชนิด สายประดิษฐ์ (15 มกราคม พ.ศ. 2456 - 15 มิถุนายน พ.ศ. 2553)  เป็นนักเขียน นักแปล เจ้าของนามปากกา จูเลียต และเป็นภรรยาของ กุหลาบ สายประดิษฐ์  ได้รับการเชิดชูเกียรติ รางวัลนราธิป ประจำปี พ.ศ. 2544

**ประวัติ**
ชนิด สายประดิษฐ์ เดิมชื่อ ชนิด ปริญชาญกล เกิดที่ย่านรองเมือง เป็นบุตรคนโตในจำนวน 6 คน ของขุนชาญรถกล กับนางเขียว ปริญชาญกล จบการศึกษาจากคณะอักษรศาสตร์ จุฬาลงกรณ์มหาวิทยาลัย เมื่อ พ.ศ. 2477  ได้พบกับกุหลาบ สายประดิษฐ์ เมื่อ พ.ศ. 2475 และแต่งงานกันเมื่อ พ.ศ. 2478  หลังจบการศึกษา ได้ไปเป็นครูสอนหนังสือที่ โรงเรียนฝึกหัดครูเพชรบุรีวิทยาลงกรณ์ ต่อมาย้ายไปสอนที่วิทยาลัยครูสวนสุนันทา  ขณะเดียวกันก็ศึกษาต่อกฎหมาย ที่มหาวิทยาลัยธรรมศาสตร์
ชนิด สายประดิษฐ์  เริ่มงานแปลหนังสือตั้งแต่สมัยเรียนที่คณะอักษรศาสตร์ ตีพิมพ์ใน "ประชาชาติ รายสัปดาห์" เรื่องแรกคือเรื่อง "ความรักของ เจน แอร์"  ใช้นามปากกาว่า "จูเลียต"  ซึ่งตั้งให้โดย กุหลาบ สายประดิษฐ์
ชนิด สายประดิษฐ์  มีบุตรกับ กุหลาบ สายประดิษฐ์ 2 คน คือ แพทย์หญิงสุรภิน สายประดิษฐ์ (แอ๊ว) และ สุรพันธ์ สายประดิษฐ์ (อี๊ด)  ชนิด ได้เดินทางไปใช้ชีวิตร่วมกับกุหลาบ ขณะลี้ภัยอยู่ที่ประเทศจีน ตั้งแต่ พ.ศ. 2505 เป็นเวลา 12 ปี จนกระทั่งกุหลาบ สายประดิษฐ์ เสียชีวิตในเดือนมิถุนายน พ.ศ. 2517
ชนิด สายประดิษฐ์  ถึงแก่กรรมด้วยโรคมะเร็ง เมื่อวันที่ 15 มิถุนายน 2553 สิริอายุได้ 97 ปี

**อ้างอิง**
  กุหลาบแกร่งในชีวิต "ศรีบูรพา" date=2008-04-18  
หมวดหมู่:นักเขียนชาวไทย
หมวดหมู่:อาจารย์คณะครุศาสตร์ - ศึกษาศาสตร์
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากมหาวิทยาลัยราชภัฏวไลยอลงกรณ์ ในพระบรมราชูปถัมภ์
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:บุคคลจากเขตปทุมวัน
หมวดหมู่:ผู้ลี้ภัยชาวไทย
แนวร่วมกู้ชาติแห่งตรีปุระ

แนวร่วมกู้ชาติแห่งตรีปุระ (National Liberation Front of Tripura) เป็นกองกำลังติดอาวุธในอินเดีย มีเป้าหมายเรียกร้องเอกราชของรัฐตรีปุระ ก่อตั้งเมื่อ 12 มีนาคม พ.ศ. 2532 รัฐบาลอินเดียประกาศให้องค์กรนี้เป็นองค์กรนอกกฎหมายเมื่อ พ.ศ. 2540 และประกาศเป็นองค์กรก่อการร้ายในอีกห้าปีต่อมา

**ประวัติ เงินทุนและการสนับสนุนจากโบสถ์**
โบสถ์นิกายแบบติสต์ในตรีปุระเริ่มก่อตั้งโดยมิชชันนารีชาวนิวซีแลนด์เมื่อราว พ.ศ. 2483 จนกระทั่ง พ.ศ. 2523 มีชาวตรีปุระไม่กี่พันคนที่เปลี่ยนศาสนา จนหลังการจลาจลทางเชื้อชาติระหว่าง พ.ศ. 2523 – 2532 จำนวนผู้เปลี่ยนมานับถือศาสนาคริสต์มีมากขึ้น แนวร่วมกู้ชาติแห่งตรีปุระก่อตั้งใน พ.ศ. 2532 โดยความช่วยเหลือของนิกายแบบติสต์ และต่อมาขบวนการนี้ได้พัฒนามาเป็นกองกำลังกบฏติดอาวุธ

**กิจกรรม**
ในเดือนเมษายน พ.ศ. 2543 นักมันกัล ฮาลาม เลขานุการนิกายแบบติสต์นัวปาราในตรีปุระถูกจับพร้อมกับแท่งเจลาติน โปแตสเซียม กำมะถัน และส่วนผสมสำหรับผลิตระเบิดอื่นๆ ฮาลามสารภาพว่าเป็นผู้ซื้อและส่งวัตถุระเบิดให้แนวร่วมกู้ชาติแห่งตรีปุระมาสองปีแล้ว 
จากข้อมูลของกองโจรที่ยอมมอบตัวในเดือนสิงหาคม พ.ศ. 2548 กล่าวว่าแนวร่วมกู้ชาติแห่งตรีปุระสร้างและขายหนังสือหรือภาพยนตร์ลามกเพื่อหาเงินมาสนับสนุนรวมทั้งดีวีดีของชายหญิงที่มีเพศสัมพันธ์กัน ภาพยนตร์เหล่านี้จัดทำเป็นหลายภาษาและส่งขายในตลาดมืดหลายบริเวณเพื่อหากำไร สมาชิกที่เป็นหญิงของกลุ่มถูกบังคับให้ร่วมแสดงภาพยนตร์ด้วย

**การเชื่อมโยงอื่นๆ**
พรรคแห่งชาติตรีปุระถูกมองว่าเป็นหน่วยงานทางการเมืองของแนวร่วมกู้ชาติแห่งตรีปุระองค์กรนี้ยังทำงานใกล้ชิดกับกลุ่มก่อการร้ายอื่นๆในอินเดียตะวันออกเฉียงเหนือ เช่นสหแนวร่วมปลดปล่อยแห่งอัสสัมเพื่อเรียกร้องเอกราชจากอินเดีย

**การเจรจาสันติภาพ**
ในตรีปุระมีการมอบตัวอย่าเป็นระบบของสมาชิกแนวร่วมกู้ชาติแห่งตรีปุระตั้งแต่ พ.ศ. 2543 ผู้นำแนวร่วมกู้ชาติแห่งตรีปุระให้คำมั่นเกี่ยวกับการเจรจาสันติภาพแก่ผู้นำไมโซรัมในเดือนเมษายน พ.ศ. 2544 แต่กลุ่มแนวร่วมกู้ชาติแห่งตรีปุระยังไม่ยอมรับการเจรจาสันติภาพใดๆ 

**การแยกตัว**
ในเดือนกุมภาพันธ์ พ.ศ. 2544 แนวร่วมกู้ชาติแห่งตรีปุระแยกตัวออกเป็นสองกลุ่ม กลุ่มหนึ่งนำโดย บิสวาโมฮัน เดอบาร์มา และอีกกลุ่มนำโดย นยันบาสี ชมาติยะ ในกลุ่มของเดอบาร์มามีฝ่ายบริหาร 550 คน ฝ่ายของนยันบาสีมีผู้บริหาร 250 คน ผู้นำระดับสูงของแนวร่วมกู้ชาติแห่งตรีปุระ 90% เป็นชาวคริสต์

**แหล่งข้อมูลอื่น**
   Baptist Associations in India-  Constitution of NLFT-  Church backing Tripura rebels BBC 18 April, 2000.-  South Asian Terrorism Portal: National Liberation Front of Tripura-  Thirteen Years of Killings in Tripura by the NLFT-  Deccan Herald: Hostile Neighbhors-  NLFT ultras rape six tribal girls date=2007-03-11 -  Tipura Police: Militancy date=2010-07-17 -  The indigenous people of North East India: An ethnic Genocide date=2007-03-11 -  National Liberation Front of Tripura (NLFT) date=2010-06-15 -  Christian Terrorism in Northeast India date=2007-05-19 
หมวดหมู่:ขบวนการทางการเมืองในประเทศอินเดีย
หมวดหมู่:ขบวนการก่อการร้าย
หมวดหมู่:ขบวนการแบ่งแยกดินแดน
เอเบราร์โด โมราเลส

เอเบราร์โด โมราเลส (Everardo Morales) นักมวยสากลชาวเม็กซิโก เกิดเมื่อ 23 กรกฎาคม พ.ศ. 2519 ที่เมือง ซีฮัวทาเนโฮ สถิติการชก 45 ครั้ง ชนะ 29 (น็อค 20) เสมอ 2 แพ้ 13

**ประวัติ**
โมราเลสเริ่มชกมวยสากลอาชีพตั้งแต่ พ.ศ. 2538 เคยเดินทางมาชิงแชมป์โลกรุ่นซูเปอร์ฟลายเวท WBU กับสุวัจชัย นครหลวงโปรโมชั่นในไทย เมื่อ พ.ศ. 2540 ผลปรากฏว่าเสมอกันไปอย่างดุเดือด หลังจากนั้นโมราเลสได้ครองแชมป์เม็กซิโกรุ่นฟลายเวตเมื่อ พ.ศ. 2544 และได้ครองแชมป์เงารุ่นซูเปอร์ฟลายเวท WBO เมื่อ พ.ศ. 2546 มีโอกาสขึ้นชิงแชมป์โลกรุ่นฟลายเวท WBO กับโอมาร์ นาบาเอซ และรุ่นฟลายเวท WBC กับพงษ์ศักดิ์เล็ก ศิษย์คนองศักดิ์ แต่ไม่สำเร็จทั้งสองครั้ง

**เกียรติประวัติ**
 แชมป์ WBC FECARBOX รุ่นฟลายเวท
** ชิง 12 กุมภาพันธ์ 2543 ชนะน็อค ราอูล ฮัวเรซ ยก 2 ที่ เม็กซิโก- แชมป์เม็กซิโกรุ่นฟลายเวท (2544, 2548)- แชมป์เงารุ่นฟลายเวท WBO
** ชิง 11 มกราคม 2546 ชนะน็อค เฟรดดี้ บลันดอน ยก 7 ที่ นิคารากัว- แชมป์ WBC Continental Americas รุ่นฟลายเวท
** ชิง 5 มิถุนายน 2547 ชนะคะแนน ฮวน เซนเตโน ที่ เม็กซิโก
**เสียแชมป์ 26 พฤษภาคม 2548 แพ้คะแนนโดยเทคนิค วาเลริโอ ซานเชซ ที่ เม็กซิโก
** แชมป์ WBC Continental Americas รุ่นฟลายเวท
** ชิง 24 มีนาคม 2549 ชนะคะแนน ลัวโร โลเปซ ที่ เม็กซิโก
** ป้องกันแชมป์ครั้งที่ 1, 25 พฤศจิกายน 2549 ชนะน็อค ราฟาเอล ชาเวซ ยก 8 ที่ เม็กซิโก
** เสียแชมป์ 12 พฤษภาคม 2550 แพ้น็อค ฟรานซิสโก มาร์เควซ ที่ เม็กซิโก- แชมป์ NABF รุ่นฟลายเวท
** ชิง 15 ธันวาคม 2550 ชนะคะแนน ฟรานซิสโก มาร์เควซ ที่ เม็กซิโก- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นซูเปอร์ฟลายเวท WBU เมื่อ 7 เมษายน 2540 เสมอกับ สุวัจชัย นครหลวงโปรโมชั่น ที่ นนทบุรี
** ชิงแชมป์โลกรุ่นฟลายเวท WBO เมื่อ 10 ตุลาคม 2540 แพ้คะแนน คาร์ลอส กาเบรียล ซาราซาร์ ที่ อาร์เจนตินา
** ชิงแชมป์ WBO NABO รุ่นฟลายเวทเมื่อ 16 พฤษภาคม 2541 แพ้คะแนน อิสิโดร การ์เซีย ที่ สหรัฐ
** ชิงแชมป์ NABF รุ่นซูเปอร์ฟลายเวทเมื่อ 25 กรกฎาคม 2541 เสมอกับ ออสการ์ อาร์ชิเนก้า ที่ เม็กซิโก
** ชิงแชมป์ WBO NABO รุ่นซูเปอร์ฟลายเวท เมื่อ 20 พฤศจิกายน 2541 แพ้น็อค เซอร์จิโอ เปเรซ ที่ เม็กซิโก
** ชิงแชมป์โลกรุ่นฟลายเวท WBO เมื่อ 7 มิถุนายน 2546 แพ้น็อค โอมาร์ อันเดรซ นาร์วาเอซ ยก 5 ที่ อาร์เจนตินา
** ชิงแชมป์ WBO Latino รุ่นฟลายเวทเมื่อ 19 กันยายน 2546 แพ้คะแนน โฮเซ่ โลเปซ ที่ สหรัฐ
** ชิงแชมป์ NABF รุ่นฟลายเวทเมื่อ 26 พฤศจิกายน 2548 แพ้คะแนน ฮวน อัลเบอร์โต โรซาส ที่ เม็กซิโก
** ชิงแชมป์โลกรุ่นฟลายเวท WBC เมื่อ 30 มิถุนายน 2549 แพ้น็อค พงษ์ศักดิ์เล็ก ศิษย์คนองศักดิ์ ยก 4 ที่ กทม.

**อ้างอิง**
  สถิติการชก boxrec.com - คนเหล็ก. อีเวอราโด โมราเลส จังโก้จอมเก๋า คู่ชิงคนที่ 15 ของ”เจ้ากร” พงษ์ศักดิ์เล็ก. นิตยสารมวยโลก. ฉบับที่ 1136 มิถุนายน 2549 หน้า 20 - 21
หมวดหมู่:นักมวยสากลชาวเม็กซิโก
หมวดหมู่:แชมป์เงา WBO
เฟรดิ กัสติโย

เฟรดิ กัสติโย (Freddy Castillo) นักมวยสากลชาวเม็กซิโก เกิดเมื่อ 15 มิถุนายน พ.ศ. 2498 ที่ Mèrida, Yucatàn สถิติการชก 68 ครั้ง ชนะ 45 (น็อค 30) เสมอ 5 แพ้ 18

**ประวัติ**
กัสติโยเริ่มชกมวยสากลครั้งแรกเมื่อ พ.ศ. 2514 แค่ขึ้นชกครั้งแรกก็เป็นฝ่ายแพ้น็อค กูดี เอสปาดาส ยก 4 ถึงจะแพ้ตั้งแต่การชกครั้งแรกแต่กัสติโยก็ไม่ท้อ ขึ้นชกต่อไปจนชนะติดต่อกันหลายครั้ง กระทั่ง พ.ศ. 2521 จึงได้ชิงแชมป์โลกรุ่นไลท์ฟลายเวท WBC กัสติโย เป็นฝ่ายชนะน็อค หลุยส์ เอสตาบา ยก 14 ได้ครองแชมป์โลกแต่พอป้องกันตำแหน่งครั้งแรกก็มาเสียแชมป์ให้เนตรน้อย ศ.วรสิงห์ที่กรุงเทพฯ
พ.ศ. 2522 กัสติโยกลับมาชกอีกครั้งโดยเลื่อนขึ้นไปชกในรุ่นฟลายเวท ได้ชิงแชมป์โลกรุ่นฟลายเวท WBC อีกครั้งและเป็นฝ่ายชนะคะแนนพรูเดนซิโอ คาร์โดน่าจากโคลัมเบีย ได้ครองแชมป์โลกรุ่นที่ 2 แต่พอป้องกันตำแหน่งครั้งแรกก็เสียแชมป์ให้อีเลียนซิโอ เมอร์เซเดสจากโดมินิกันไป
กัสติโยกลับมาชกอีกใน พ.ศ. 2528 แพ้น็อค อันโตนีโอ อวีลาร์ ยก 4 แต่ก็ยังได้ชิงแชมป์โลกรุ่นฟลายเวท WBC อีกครั้งกับสด จิตรลดา คราวนี้ กัสติโยเป็นฝ่ายแพ้คะแนนและแขวนนวมไปหลังจากการชกครั้งนั้น

**เกียรติประวัติ**
 แชมป์โลกรุ่นไลท์ฟลายเวท WBC
** ชิง 19 กุมภาพันธ์ 2521 ชนะน็อค ลุยส์ เอสตาบา ยก 14 ที่ เวเนซุเอลา
** เสียแชมป์ 6 พฤษภาคม 2521 แพ้คะแนน เนตรน้อย ศ.วรสิงห์ ที่กทม.- แชมป์ NABF รุ่นฟลายเวท
** ชิง 22 สิงหาคม 2524 ชนะน็อค กาบริเอล เบร์นัล ยก 8 ที่ เม็กซิโก
** ป้องกันแชมป์ครั้งที่ 1, 26 กุมภาพันธ์ 2525 ชนะคะแนน ลูเป อาโกสตา ที่ เม็กซิโก- แชมป์โลกรุ่นฟลายเวท WBC
** ชิง 24 กรกฎาคม 2525 ชนะคะแนน ปรูเดนซิโอ การ์โดนา ที่ เม็กซิโก
** เสียแชมป์ 6 พฤศจิกายน 2525 แพ้คะแนน เอเลียนซิโอ เมร์เซเดส ที่ สหรัฐ- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC เมื่อ 22 กุมภาพันธ์ 2529 แพ้คะแนน สด จิตรลดา ที่ คูเวต

**อ้างอิง**
  สถิติการชก boxrec.com date=2012-10-08  - คนเหล็ก. เฟรดดี้ คัสติลโล “ไอ้แอ้ดจังโก้” แชมป์ 2 รุ่น. นิตยสารมวยโลก ฉบับที่ 1182 พฤษภาคม 2550 หน้า 44 – 45 
หมวดหมู่:นักมวยสากลชาวเม็กซิโก
หมวดหมู่:แชมป์โลก WBC
หมวดหมู่:บุคคลจากรัฐยูกาตัน
โอสการ์ อาร์ซินิเอกา

โอสการ์ อาร์ซินิเอกา (Oscar Arciniega) นักมวยสากลชาวเม็กซิโก เกิดเมื่อ 27 มีนาคม พ.ศ. 2513 สถิติการชก 57 ครั้ง ชนะ 33 (น็อค 20) เสมอ 2 แพ้ 22

**เกียรติประวัติ**
 แชมป์เม็กซิโกรุ่นฟลายเวท (2537 – 2538, 2539, 2541 - 2543)- แชมป์ WBC FECARBOX รุ่นฟลายเวท
** ชิง 26 สิงหาคม 2543 ชนะน็อค ฮาเวียร์ ทอร์เรส ยก 9 ที่ เม็กซิโก- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC เมื่อ 30 มกราคม 2538 แพ้คะแนน ยูริ อาร์วาชาคอฟ ที่ ญี่ปุ่น
** ชิงแชมป์ NABF รุ่นฟลายเวทเมื่อ 20 เมษายน 2539 แพ้คะแนน เอ็นริกิว โอโรซโก ที่ เม็กซิโก
** ชิงแชมป์ WBC Continental Americas รุ่นซูเปอร์ฟลายเวทเมื่อ 7 มีนาคม 2541 แพ้คะแนน เจนาโร การ์เซีย ที่ เม็กซิโก
** ชิงแชมป์ NABF รุ่นซูเปอร์ฟลายเวทเมื่อ 25 กรกฎาคม 2541 เสมอกับ อีเวอราโด โมราเลส ที่ เม็กซิโก
** ชิงแชมป์เงารุ่นฟลายเวท WBC เมื่อ 25 กันยายน 2542 แพ้คะแนน อเล็กซ์ บาบา ที่ สหรัฐ
** ชิงแชมป์ NABF รุ่นฟลายเวทเมื่อ 27 มกราคม 2543 แพ้คะแนน ไมค์ เตรโย ที่ สหรัฐ
** ชิงแชมป์โลกรุ่นแบนตัมเวท WBC เมื่อ 5 ธันวาคม 2543 แพ้แตก วีรพล นครหลวงโปรโมชั่น ยก 5 ที่ สนามหลวง กทม.
** ชิงแชมป์ WBC Mundo Hispano รุ่นแบนตัมเวทเมื่อ 12 กรกฎาคม 2546 แพ้น็อค ฮูลิโอ ซาราเต้ ยก 6 ที่ เม็กซิโก
** ชิงแชมป์ WBC FECARBOX รุ่นแบนตัมเวทเมื่อ 29 ตุลาคม 2547 แพ้น็อค เจนาโร การ์เซีย ยก 6 ที่ เม็กซิโก

**อ้างอิง**
สถิติการชก boxrec.com 
หมวดหมู่:นักมวยสากลชาวเม็กซิโก
ฆูลิโอ เซซาร์ อาบิลา

ฆูลิโอ เซซาร์ อาบิลา (Julio Cesar Avila) หรือ ฆูลิโอ เซซาร์ โบริส อาบิลา นักมวยสากลชาวเม็กซิโก เกิดเมื่อ 20 พฤศจิกายน พ.ศ. 2522 ที่เมืองอากาปุลโก รัฐเกร์เรโร ประเทศเม็กซิโก สถิติการชก 41 ครั้ง ชนะ 22 (น็อค 9) เสมอ 1 แพ้ 18

**เกียรติประวัติ**
 แชมป์ WBA Fedecentro รุ่นซูเปอร์ฟลายเวท
** ชิง 26 พฤศจิกายน 2542 ชนะคะแนน ออสการ์ วาร์กัส ที่ เม็กซิโก- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นซูเปอร์ฟลายเวท WBC เมื่อ 14 พฤษภาคม 2543 แพ้คะแนน โช อินจู ที่ เกาหลีใต้
** ชิงแชมป์ PABA รุ่นซูเปอร์ฟลายเวทเมื่อ 19 ตุลาคม 2543 แพ้คะแนน เมจิ ซีพียิม ที่ ราชบุรี
** ชิงแชมป์ WBC Continental Americas รุ่นซูเปอร์ฟลายเวทเมื่อ 17 กุมภาพันธ์ 2544 แพ้คะแนน ราอูล ฮัวเรซ ที่ เม็กซิโก
** ชิงแชมป์ WBO Latino รุ่นซูเปอร์ฟลายเวทเมื่อ 23 กุมภาพันธ์ 2545 แพ้คะแนน โรเบอร์โต โบนิญญา ที่ นิคารากัว
** ชิงแชมป์ WBC FECARBOX รุ่นแบนตัมเวทเมื่อ 12 กรกฎาคม 2546 แพ้น็อค เจนาโร การ์เซีย ยก 8 ที่ เม็กซิโก
** ชิงแชมป์โลกรุ่นแบนตัมเวท WBC เมื่อ 1 พฤษภาคม 2547 แพ้น็อค วีรพล นครหลวงโปรโมชั่น ยก 12 ที่ หนองคาย
** ชิงแชมป์ WBA Fedelatin รุ่นแบนตัมเวทเมื่อ 8 ตุลาคม 2547 แพ้คะแนน โรดอลโฟ มาร์ติเนซ ที่ เม็กซิโก

**อ้างอิง**
  สถิติการชก boxrec.com 
หมวดหมู่:นักมวยสากลชาวเม็กซิโก
หมวดหมู่:บุคคลจากรัฐเกร์เรโร
ทิมพู

ทิมพู (uː; ཐིམ་ཕུག ; Thimphu) เป็นเมืองหลวงและเมืองใหญ่สุดของประเทศภูฏาน ตั้งอยู่ตอนกลางของประเทศ ทิมพูกลายมาเป็นเมืองหลวงของภูฏานแทนเมืองหลวงโบราณปูนาคาในปี 1955
เมืองทิมพูมีอาณาเขตไปตามทิศเหนือใต้ของที่ราบลุ่มแม่น้ำไรทาก ทิมพูถือเป็นเมืองหลวงที่อยู่สูงจากระดับน้ำทะเลมากที่สุดอันดับห้าของโลก ด้วยความสูง abbr=off ถึง abbr=off จากระดับน้ำทะเล ทิมพูไม่มีท่าอากาศยานเป็นของตนเอง แต่ใช้ท่าอากาศยานพาโร ซึ่งห่างออกไปทางรถ abbr=off
ทิมพูเป็นทั้งศูนย์กลางการปกครองและเศรษฐกิจของประเทศภูฏาน เศรษฐกิจชองทิมพูมีการเกษตรและปศุสัตว์เป็นหลัก และคิดเป็น 45% ของ GNP ประเทศ ส่วนการท่องเที่ยวในทิมพูมีอยู่อย่างจำกัดและอยู่ภายใต้การควบคุมอย่างเคร่งครัด สิ่งปลูกสร้างทางการเมืองที่สำคัญของภูฏานจำนวนมากตั้งอยู่ในทิมพู เช่น รัฐสภา และวังเดเจนโจลิงซึ่งเป็นที่ประทับของกษัตริย์แห่งภูฏาน การพัฒนาในทิมพูได้รับทุนสนับสนุนบางส่วนจากธนาคารโลกและธนาคารเพื่อการพัฒนาเอเชีย

**ภูมิศาสตร์และภูมิอากาศ**

**สถานที่สำคัญ**
ตาชิโชซอง
เจดีย์อนุสรณ์สถาน- ตาชิโชซอง หรือ ทิมพูซอง เป็นศูนย์กลางการปกครองและศาสนาและเป็นสัญลักษณ์ประจำเมือง ภายในแบ่งแยกเป็นเขตฆราวาสและสังฆาวาส และลานอเนกประสงค์ ซึ่งใช้จัดการแสดงเซชูในเทศกาลสำคัญ สร้างเมื่อพุทธศตวรรษที่ 12 โดยลามะจากทิเบต จน พ.ศ. 2184 ซับดรุง นัมเกลจึงเข้ามายึดครองและตั้งชื่อใหม่ว่าตาชิโชซอง แปลว่าปราการของศาสนาที่ยิ่งใหญ่ ภายหลังเกิดไฟไหม้จึงถูกทิ้งร้างไป มาซ่อมแซมใหม่ในสมัยสมเด็จพระราชาธิบดีจิกมี ดอร์จิ วังชุก- เจดีย์อนุสรณ์สถาน สร้างขึ้นเมื่อ พ.ศ. 2517 เพื่อถวายพระเกียรติแด่สมเด็จพระราชาธิบดีจิกมี ดอร์จิ วังชุก เป็นสถานที่สำคัญทางศาสนาของภูฏาน ประกอบด้วยภาพจิตรกรรมฝาผนัง เป็นพุทธประวัติและพระพุทธรูปต่าง ๆ- วัดชากังข่า เป็นวัดที่อยู่ทางเหนือของทิมพู สร้างขึ้นโดยลามะจากทิเบตเมื่อพุทธศตวรรษที่ 12 ลานอเนกประสงค์ของวัดเป็นจุดชมวิวเมืองทิมพูอย่างดี- วัดตันโก อยู่ทางตะวันออกของทิมพู สร้างในพุทธศตวรรษที่ 12 และสร้างเพิ่มเติมโดยลามะฉายา เทวะผู้บ้าคลั่ง ในพุทธสตวรรษที่ 15 ต่อมาในพุทธศตวรรษที่ 16 ซับดรุง นัมเกลได้มาปฏิบัติธรรมที่วัดนี้และได้แกะสลักพระพุทธรูปไม้จันทน์ไว้ด้วย- วัดเชอรี อยู่ห่างจากวัดตันโกด้วยระยะทางเดินเพียงครึ่งชั่วโมง โดยต้องข้ามสะพานไม้ที่ทอดข้ามแม่น้ำวัง และเดินขึ้นเขาไปอีก ซับดรุง นัมเกล เป็นผู้สร้างวัดนี้เมื่อ พ.ศ. 2163

**อ้างอิง**
  หน้า = 209 - 217

**แหล่งข้อมูลอื่น**
 Thimphu-  Department of Tourism, Bhutan-  City map RAO online-  Thimphu Dzongkhag date=2011-05-03 -  Five year plan 2002-2007 date=2005-08-16 -  The Thimphu Classifieds date=2011-02-09 -  Thimphu City Information and Pictures

หมวดหมู่:เมืองหลวงในทวีปเอเชีย
หมวดหมู่:ประเทศภูฏาน
สถานีย่อย:ภาษา/เดือนนี้ในอดีต/สิงหาคม

* 31 สิงหาคม พ.ศ. 2535 ภาษากอนกานีได้รับการยอมรับให้เป็นภาษาประจำชาติของอินเดีย
กลุ่มภาษาซุนดา-ซูลาเวซี

กลุ่มภาษาซุนดา-ซูลาเวซี (Sunda-Sulawesi languages) เป็นสาขาของกลุ่มภาษามาลาโย-โพลีเนเซีย ตระกูลภาษาออสโตรนีเซียน ได้แก่ภาษาที่ใช้พูดในเกาะซูลาเวซี และเกาะซุนดาใหญ่ เช่นเดียวกับในชามอโรและปาเลา โดยทั่วไป กลุ่มภาษามาลาโย-โพลีเนเซียตะวันตกแบ่งเป็นสองกลุ่มคือกลุ่มตอนใน (ซุนดา-ซูลาเวซี) และกลุ่มตอนนอก (บอร์เนียว-ฟิลิปปินส์) ซึ่งการแบ่งนี้ใช้หลักทางภูมิศาสตร์เป็นเกณฑ์

**การจัดจำแนก**
ภาษาในกลุ่มซุนดา-ซูลาเวซีแบ่งเป็นกลุ่มตามความใกล้ชิดได้หลายกลุ่มแต่ความสัมพันธ์ระหว่างกลุ่มยังไม่ชัดเจน ภาษาในเกาะซูลาเวซีเหนือ 20 ภาษา รวมทั้งภาษาในเกาะทางเหนือ (กลุ่มภาษาซังฆีริก เช่น ภาษาบันติก กลุ่มภาษามีนาฮาซัน และกลุ่มภาษาโมนโคนโคว-โคโรนตาโล)ไม่ได้อยู่ในกลุ่มซุนดา-ซูลาเวซีแต่อยู่ในกลุ่มภาษาบอร์เนียว-ฟิลิปปินส์ ภาษาที่จัดอยู่ในกลุ่มนี้ ได้แก่- กลุ่มภาษาโตมีนี-โตลีโตลี มี 8 ภาษาใช้พูดในจังหวัดซูลาเวซีกลางตอนเหนือรวมทั้งโตโตลี- กลุ่มภาษาซาลวน-บังไค มี 4 ภาษา ใช้พูดในซูลาเวซีกลางตะวันออก- กลุ่มภาษาไกลี-ปาโมนา มี 8 ภาษา ใช้พูดในซูลาเวซีกลางตอนกลาง- กลุ่มภาษาซูลาเวซีใต้ มี 9 ภาษา ใช้พูดในซูลาเวซีใต้ รวมทั้งภาษาบูกิส ภาษามากัสซาร์ และมมาโละห์- กลุ่มภาษาบังกู-โตกาลี มี 4 ภาษา ใช้พูดในซูลาเวซีตะวันออกเฉียงใต้- กลุ่มภาษาโวตู-โวลิโอ มี 3 ภาษา- กลุ่มภาษามูนา-บูโตน มี 6 ภาษา ตามชายฝั่งของซูลาเวซีตะวันออกเฉียงใต้ เช่น ภาษาตูกัง เบซี- ภาษากาโย (สุมาตราเหนือ)- กลุ่มภาษาสุมาตรา มี 10 ภาษา ใช้พูดในสุมาตรากลางตอนเหนือ รวมทั้งภาษานีอัส ภาษาเม็นตาไว และภาษาบาตัก 5 ภาษา- กลุ่มภาษามาเลย์อิก- กลุ่มภาษาลัมปูติก มี 2 ภาษาในลัมปุง ในสุมาตราใต้- ภาษาซุนดา ในชวาตะวันตก- ภาษาชวาในชวากลาง- ภาษามาดูรา ในชวาตะวันออกและมาดูรา- กลุ่มภาษาบาหลี-ซาซัก มี 3 ภาษาคือภาษาบาหลีบนเกาะบาหลี ภาษาซาซักบนเกาะลอมบอก และภาษาซุมบาวาในซุมบาวาตะวันตก- ภาษาปาเลาในหมู่เกาะปาเลา- ภาษาชามอร์โรในหมู่เกาะมาเรียนารวมทั้งเกาะกวม

**อ้างอิง**
 Fay Wouk and Malcolm Ross (ed.), The history and typology of western Austronesian voice systems. Australian National University, 2002.
หมวดหมู่:ตระกูลภาษาออสโตรนีเซียน
กระหม่อม

มุมมองทางด้านบนของกะโหลกศีรษะของเด็กแรกเกิด แสดงกระหม่อมหน้าและกระหม่อมหลัง
มุมมองทางด้านข้างของกะโหลกศีรษะของเด็กแรกเกิด แสดงกระหม่อมหน้า กระหม่อมข้าง และกระหม่อมกกหู
กระหม่อม หรือ ขม่อม (fontanelle) เป็นโครงสร้างทางกายวิภาคศาสตร์ในกะโหลกศีรษะของทารก กระหม่อมเป็นโครงสร้างนิ่มๆ ของศีรษะทารกซึ่งแผ่นกระดูกหุ้มสมองสามารถหดชิดเข้ามาหากันได้ทำให้ศีรษะทารกผ่านช่องคลอดได้ในระหว่างคลอด การกลายเป็นกระดูก (ossification) ของกะโหลกศีรษะทำให้กระหม่อมปิดในระหว่าง 2 ขวบปีแรกของทารก การปิดของกระหม่อมทำให้กระดูกหุ้มสมองเชื่อมต่อกันเป็นข้อต่อแบบซูเจอร์ (suture) กระหม่อมที่เห็นได้ในทารกได้แก่ กระหม่อมหน้า (anterior fontanelle) และกระหม่อมหลัง (posterior fontanelle) และยังมีกระหม่อมที่น่าสนใจอีก 2 คู่ได้แก่ กระหม่อมกกหู (mastoid fontanelle) และกระหม่อมสฟีนอยด์ (sphenoidal fontanelle) รวมมีทั้งหมด 6 กระหม่อม
กะโหลกศีรษะของทารกแรกเกิดประกอบด้วยกระดูก 5 ชิ้นหลักๆ ได้แก่ กระดูกหน้าผาก 2 ชิ้น, กระดูกข้างขม่อม 2 ชิ้น, และกระดูกท้ายทอย 1 ชิ้น กระดูกทั้งหมดเชื่อมกันด้วยข้อต่อแบบซูเจอร์ ซึ่งช่วยในการเคลื่อนที่ของกระดูกระหว่างการคลอดและการเจริญเติบโต กระหม่อมหลังเป็นโครงสร้างบนกะโหลกศีรษะที่เป็นรอยเปิดระหว่างกระดูกที่ถูกปกคลุมด้วยเยื่อแผ่นหนา เป็นรอยเชื่อมระหว่างกระดูกข้างขม่อม 2 ชิ้นและกระดูกท้ายทอย (บริเวณที่เรียกว่า แลมบ์ดา (lambda)) กระหม่อมนี้มักจะปิดระหว่าง 2-3 เดือนแรกหลังคลอด
กระหม่อมหน้าเป็นกระหม่อมที่มีขนาดใหญ่กว่า มีรูปร่างคล้ายสี่เหลี่ยมขนมเปียกปูน ซึ่งเป็นจุดเชื่อมระหว่างกระดูกหน้าผาก 2 ชิ้นและกระดูกข้างขม่อม 2 ชิ้น กระหม่อมนี้จะเปิดจนกระทั่งทารกมีอายุประมาณ 2 ปี แต่ทารกที่มีความผิดปกติเช่น โรค cleidocranial dysostosis อาจทำให้กระหม่อมนี้ปิดช้าหรือไม่ปิดเลย กระหม่อมหน้าเป็นบริเวณที่มีความสำคัญทางคลินิก การตรวจร่างกายทารกจำเป็นต้องมีการคลำกระหม่อมหน้าด้วย หากกระหม่อมหน้ายุบลงแสดงถึงภาวะขาดน้ำ (dehydration) ในขณะที่หากกระหม่อมหน้าตึงหรือปูดโปนออกมามากแสดงถึงการเพิ่มของความดันในกะโหลกศีรษะ (intracranial pressure)
พ่อแม่มักจะมีความกังวลว่าทารกอาจมีแนวโน้มได้รับบาดเจ็บที่กระหม่อม แต่ในความเป็นจริงแล้วแม้ว่ากระหม่อมจะนับว่าเป็นบริเวณที่บอบบางของกะโหลกศีรษะ แต่เยื่อแผ่นที่คลุมกระหม่อมอยู่ก็มีความหนามากและทะลุผ่านได้ยากในระดับหนึ่ง กระหม่อมเป็นบริเวณที่ใช้ในการตรวจอัลตร้าซาวด์เพื่อดูภาพสมองของทารก แต่เมื่อกระหม่อมปิดแล้วจะไม่สามารถใช้การอัลตร้าซาวด์ในการสังเกตสมองได้เพราะกระหม่อมจะกลายเป็นกระดูกซึ่งเป็นบริเวณกั้นเสียง

**ดูเพิ่ม**
 กระหม่อมหน้า- กระหม่อมหลัง- กระหม่อมกกหู- กระหม่อมสฟีนอยด์
หมวดหมู่:กายวิภาคศาสตร์ของมนุษย์
หมวดหมู่:กะโหลกศีรษะ
หมวดหมู่:ศีรษะและคอ
กระหม่อมหน้า

กระหม่อมหน้า (anterior fontanelle, bregmatic fontanelle หรือ frontal fontanelle) เป็นกระหม่อมที่มีขนาดใหญ่ที่สุด อยู่ที่จุดร่วมของรอยประสานหว่างขม่อม (sagittal suture), รอยประสานคร่อมขม่อมหน้า (coronal suture), และรอยประสานหน้าผาก (frontal suture) มีรูปร่างเหมือนเพชรหรือสี่เหลี่ยมขนมเปียกปูน ในแนวหน้าหลังยาวประมาณ 4 เซนติเมตร และในแนวขวางประมาณ 2.5 เซนติเมตร กระหม่อมช่วยทำให้กะโหลกศีรษะเปลี่ยนแปลงรูปร่างได้เล็กน้อยขณะคลอดเพื่อช่วยในการผ่านช่องคลอดและช่วยให้กะโหลกขยายได้เมื่อมีการขยายขนาดของสมองหลังคลอด
ในขณะที่กระหม่อมหลังและกระหม่อมด้านข้างจะปิดประมาณ 6 เดือนหลังคลอด กระหม่อมหน้าจะยังไม่ปิดจนกระทั่งถึงประมาณกลางขวบปีที่ 2 การกลายเป็นกระดูก (ossification) จะเริ่มเต็มที่เมื่อปลายอายุ 20 และสิ้นสุดก่อนอายุ 50 ปี

**ความสำคัญทางคลินิก**
กระหม่อมมีความสำคัญและมีประโยชน์ในทางคลินิก การตรวจร่างกายทารกจำเป็นต้องมีการคลำกระหม่อมหน้าด้วย หากกระหม่อมหน้ายุบลงแสดงถึงภาวะขาดน้ำ (dehydration) ในขณะที่หากกระหม่อมหน้าตึงหรือปูดโปนออกมามากแสดงถึงการเพิ่มของความดันในกะโหลกศีรษะ (intracranial pressure) อย่างไรก็ตามการนูนของกระหม่อมหน้าอาจไม่ได้บ่งบอกถึงการเพิ่มของความดันในกะโหลกเสมอไป หากทารกร้องไห้ติดต่อกันเป็นเวลานานอาจทำให้กระหม่อมนูนในลักษณะเดียวกันเช่นกัน

**ดูเพิ่ม**
 เบรกมา (Bregma)

**แหล่งข้อมูลอื่น**
  NIC25 at FPnotebook date=2008-04-15 - -556793806- skel/fetal2
หมวดหมู่:ศีรษะและคอ
หมวดหมู่:กะโหลกศีรษะ
กระหม่อมหลัง

กระหม่อมหลัง หรือ ขม่อมหลัง (posterior fontanelle หรือ occipital fontanelle) เป็นกระหม่อมบนกะโหลกศีรษะ มีรูปร่างเป็นสามเหลี่ยมและอยู่ที่จุดบรรจบของรอยประสานหว่างขม่อม (sagittal suture) และรอยประสาทแลมบ์ดอยด์ (lambdoidal suture) กระหม่อมนี้จะปิดภายใน 6-8 สัปดาห์หลังคลอดและเมื่อปิดแล้วจะเป็นรอยประสานที่เรียกว่า แลมบ์ดา (lambda)

**ดูเพิ่ม**
 แลมบ์ดา (กายวิภาคศาสตร์)

**แหล่งข้อมูลอื่น**
  NIC25 at FPnotebook date=2008-04-15 - -1684406221
หมวดหมู่:ศีรษะและคอ
หมวดหมู่:กะโหลกศีรษะ
สถานีย่อย:โลกวรรณศิลป์/เสนอวรรณกรรมแนะนำ

พวกเราทุกคนสามารถมีส่วนช่วยสถานีย่อย:โลกวรรณศิลป์ด้วยวิธีง่ายๆ ด้วยการค้นหาบทความวรรณกรรมและคัดเลือกบทความที่น่าสนใจมานำเสนอ ไม่จำเป็นว่าบทความนั้นต้องเป็นบทความคัดสรร หรือ บทความคุณภาพ ขอเพียงมีเนื้อหามากพอและน่าสนใจพอจะเป็นวรรณกรรมแนะนำก็ใช้การได้ ยิ่งไปกว่านั้น วรรณกรรมที่ได้รับการแนะนำหมายถึงวรรณกรรมที่มีศักยภาพหรือมีความสำคัญพอจะพัฒนาขึ้นไปเป็นบทความคัดสรรและบทความคุณภาพของวิกิพีเดีย เพื่อยกมาตรฐานของสารานุกรมวรรณศิลป์ให้ดียิ่งขึ้น

**วิธีเสนอชื่อ**
# กดคำว่า แก้ ที่ส่วนของ "รายชื่อวรรณกรรมที่เสนอ" ด้านล่าง
# ที่บนสุดของหน้า ให้พิมพ์หัวข้อเป็นชื่อบทความและใส่ลิงก์ ดังนี้: 
# บรรทัดต่อมา ให้เหตุผลที่เสนอชื่อบทความนั้น แล้วลงชื่อด้วยการพิมพ์ 

**สนับสนุนหรือคัดค้าน**
 ถ้าคุณเห็นด้วยที่จะให้บทความใดๆ เป็นวรรณกรรมแนะนำ ให้พิมพ์ สนับสนุน ด้านล่างเหตุผลที่เสนอ แล้วพิมพ์เหตุผลที่คุณสนับสนุน- ถ้าคุณไม่เห็นด้วยที่จะให้บทความใดๆ เป็นวรรณกรรมแนะนำ ให้พิมพ์ ความเห็น ตามด้วยเหตุผลที่คุณคิดว่าบทความนั้นไม่เหมาะสมอย่างไร หรือต้องมีการปรับปรุงด้านใดบ้าง- อย่าลืม ลงชื่อท้ายความคิดเห็นของคุณไม่ว่าจะสนับสนุนหรือคัดค้านด้วยการพิมพ์  และกรุณารักษามารยาทด้วย
วรรณกรรมที่ได้รับการพิจารณาแล้ว จะได้ไปอยู่ใน หอวรรณกรรม เพื่อนำขึ้นแสดงในหัวข้อ แนะนำวรรณกรรม ในสถานีย่อยในลำดับต่อไป

**รายชื่อวรรณกรรมที่เสนอ ==
แลมบ์ดา (กายวิภาคศาสตร์)

แลมบ์ดา (lambda) ในทางกายวิภาคศาสตร์หมายถึงบริเวณของกะโหลกศีรษะใกล้ๆ ท้ายทอยซึ่งเป็นจุดบรรจบของรอยประสานหว่างขม่อม (sagittal suture) และรอยประสาทแลมบ์ดอยด์ (lambdoidal suture) ในระยะทารกในครรภ์ ส่วนนี้จะเป็นแผ่นเยื่อซึ่งเรียกว่า กระหม่อมหลัง (posterior fontanelle)

**แหล่งข้อมูลอื่น**
 lesson1
หมวดหมู่:บทความเกี่ยวกับ กายวิภาคศาสตร์ ที่ยังไม่สมบูรณ์
ลแมบ์ดา
ลแมบ์ดา
แลมบ์ดา (แก้ความกำกวม)

แลมบ์ดา  (Lambda) อาจหมายถึง- แลมบ์ดา อักษรกรีกตัวที่ 11 มีลักษณะดังนี้ ตัวใหญ่ Λ, ตัวเล็ก λ- แลมบ์ดา (กายวิภาคศาสตร์) บริเวณของกะโหลกศีรษะผู้ใหญ่ซึ่งเคยเป็นกระหม่อมหลังในระยะทารก

**ดูเพิ่ม**
 แลมดา
รอยประสานหว่างขม่อม

รอยประสานหว่างขม่อม (sagittal suture) เป็นข้อต่อเนื้อเยื่อเกี่ยวพันแบบเส้นใยระหว่างกระดูกข้างขม่อม (parietal bone) 2 ชิ้นของกะโหลกศีรษะ เมื่อแรกคลอดกระดูกของกะโหลกศีรษะจะไม่มาบรรจบกันสนิท หากกระดูกชิ้นใดชิ้นหนึ่งของกะโหลกศีรษะเจริญเร็วกว่าปกติทำให้เกิดการปิดของซูเจอร์ก่อนกำหนด (premature closure of the suture) ซึ่งทำให้กะโหลกผิดรูป เช่น หากรอยประสานหว่างขม่อมปิดก่อนกำหนดจะทำให้กะโหลกศีรษะยาว แคบ รูปร่างคล้ายลิ่ม ซึ่งเรียกภาวะนี้ว่า กะโหลกเป็นสันหว่างขม่อม (scaphocephaly)
จุดหลักทางกายวิภาคที่พบบนรอยประสานหว่างขม่อม ได้แก่ เบรกมา (bregma) และส่วนยอดกะโหลก (vertex of the skull) เบรกมาเกิดจากจุดเชื่อมของรอยประสานระหว่างขม่อมและรอยประสานคร่อมขม่อมหน้า (coronal suture) และส่วนยอดกะโหลกเป็นจุดบนสุดของกะโหลกศีรษะ ซึ่งมักจะอยู่ใกล้กับตรงกลางของรอยประสานหว่างขม่อม

**อ้างอิง**
 "Sagittal suture." Stedman's Medical Dictionary, 27th ed. (2000).- Moore, Keith L., and T.V.N. Persaud. The Developing Human: Clinically Oriented Embryology, 7th ed. (2003).

**แหล่งข้อมูลอื่น**
 01- skel/behind2- Sagittal+suture
หมวดหมู่:ระบบโครงกระดูก
หมวดหมู่:ศีรษะและคอ
หมวดหมู่:กะโหลกศีรษะ
แอลแอล คูล เจ

เจมส์ ท็อดด์ สมิธ ที่ 3 (James Todd Smith III) เกิดเมื่อวันที่ 14 มกราคม ค.ศ. 1968 หรือเป็นที่รู้จักในนาม  แอลแอล คูล เจ (LL Cool J) เป็นแร็ปเปอร์ชาวอเมริกัน มีผลงานยอดขายกว่า 15 ล้านชุดในอเมริกา เป็นนักแสดงมีผลงานภาพยนตร์อยู่หลายเรื่อง เช่น Halloween H20 (1998), Deep Blue Sea (1999), Rollerball (2002), Deliver Us from Eva (2003), S.W.A.T. (2003)

**อ้างอิง**
  LL Cool J (แอลแอล คูล เจ)-  Official Def Jam website date=2009-05-20 - name=LL Cool J
หมวดหมู่:นักแสดงอเมริกัน
หมวดหมู่:แร็ปเปอร์อเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ผู้ที่ได้รับรางวัลแกรมมี
หมวดหมู่:ชาวอเมริกันเชื้อสายบาร์เบโดส
หมวดหมู่:บุคคลจากควีนส์
สถานีย่อย:โลกวรรณศิลป์/แนะนำนักเขียน

พวกเราทุกคนสามารถมีส่วนช่วยสถานีย่อย:โลกวรรณศิลป์ด้วยวิธีง่ายๆ ด้วยการค้นหาบทความเกี่ยวกับนักเขียน/นักแปล และคัดเลือกบทความที่น่าสนใจมานำเสนอ ไม่จำเป็นว่าบทความนั้นต้องเป็นบทความคัดสรร หรือ บทความคุณภาพ ขอเพียงมีเนื้อหามากพอและน่าสนใจพอจะเป็นบทความแนะนำก็ใช้การได้ ยิ่งไปกว่านั้น บทความที่ได้รับการแนะนำหมายถึงบทความที่มีศักยภาพหรือมีความสำคัญพอจะพัฒนาขึ้นไปเป็นบทความคัดสรรและบทความคุณภาพของวิกิพีเดีย เพื่อยกมาตรฐานของสารานุกรมวรรณศิลป์ให้ดียิ่งขึ้น

**วิธีเสนอชื่อ**
# กดคำว่า แก้ ที่ส่วนของ "รายชื่อนักเขียน/นักแปลที่เสนอ" ด้านล่าง
# ที่บนสุดของหน้า ให้พิมพ์หัวข้อเป็นชื่อบทความและใส่ลิงก์ ดังนี้: 
# บรรทัดต่อมา ให้เหตุผลที่เสนอชื่อบทความนั้น แล้วลงชื่อด้วยการพิมพ์ 

**สนับสนุนหรือคัดค้าน**
 ถ้าคุณเห็นด้วยที่จะให้บทความใดๆ เป็นบทความนักเขียนแนะนำ ให้พิมพ์ สนับสนุน ด้านล่างเหตุผลที่เสนอ แล้วพิมพ์เหตุผลที่คุณสนับสนุน- ถ้าคุณไม่เห็นด้วยที่จะให้บทความใดๆ เป็นบทความนักเขียนแนะนำ ให้พิมพ์ ความเห็น ตามด้วยเหตุผลที่คุณคิดว่าบทความนั้นไม่เหมาะสมอย่างไร หรือต้องมีการปรับปรุงด้านใดบ้าง- อย่าลืม ลงชื่อท้ายความคิดเห็นของคุณไม่ว่าจะสนับสนุนหรือคัดค้านด้วยการพิมพ์  และกรุณารักษามารยาทด้วย
บทความนักเขียน/นักแปล ที่ได้รับการพิจารณาแล้ว จะได้ไปอยู่ใน ทำเนียบนักเขียน เพื่อนำขึ้นแสดงในหัวข้อ ประกายวรรณกรรม ในสถานีย่อยในลำดับต่อไป

**รายชื่อนักเขียน/นักแปลที่เสนอ**
ซุสุกิ โคจิ นักเขียนวรรณกรรมญี่ปุ่น
น้ำทิพย์ เมธเศรษฐ นักแปลวรรณกรรม
สถานีย่อย:โลกวรรณศิลป์/เสนอวรรณกรรมคำคม

พวกเราทุกคนสามารถมีส่วนช่วยสถานีย่อย:โลกวรรณศิลป์ด้วยวิธีง่ายๆ ด้วยการนำเสนอวาทะ/คำคม จากวรรณกรรมต่างๆ ที่เราเคยอ่าน หลังจากตรวจสอบความถูกต้องของข้อมูลแล้ว วาทะ/คำคมเหล่านั้นจะย้ายไปเก็บยังห้องเก็บถาวร

**วิธีเสนอ**
# กดคำว่า แก้ ที่ส่วนของ "วรรณกรรมคำคมที่เสนอ" ด้านล่าง
# ที่บนสุดของหน้า ให้พิมพ์วาทะ/คำคม ในเครื่องหมายคำพูด ดังนี้: 
# บรรทัดต่อมา ให้ใส่แหล่งที่มาของวาทะ/คำคมนั้น ดังนี้: 
#  ลงชื่อด้วยการพิมพ์ 

**สนับสนุนหรือคัดค้าน**
 ถ้าคุณเห็นด้วยที่จะให้ข้อความใดๆ เป็นวรรณกรรมคำคม ให้พิมพ์ สนับสนุน ด้านล่างข้อความที่เสนอ แล้วพิมพ์เหตุผลที่คุณสนับสนุน- ถ้าคุณไม่เห็นด้วยที่จะให้ข้อความใดๆ เป็นวรรณกรรมคำคม ให้พิมพ์ ความเห็น ตามด้วยเหตุผลที่คุณคิดว่าข้อความนั้นไม่เหมาะสมอย่างไร หรือต้องมีการปรับปรุงด้านใดบ้าง- อย่าลืม ลงชื่อท้ายความคิดเห็นของคุณไม่ว่าจะสนับสนุนหรือคัดค้านด้วยการพิมพ์  และกรุณารักษามารยาทด้วย
วาทะ/คำคมที่ได้รับการพิจารณาแล้ว จะได้ไปอยู่ใน ห้องเก็บถาวร เพื่อนำขึ้นแสดงในหัวข้อ วรรณกรรมคำคม ในสถานีย่อยในลำดับต่อไป

**วรรณกรรมคำคมที่เสนอ**
วาทะ...คำคม จาก มัทนะพาธา พิมพ์ครั้งที่ 2.กรุงเทพฯ : โรงพิมพ์คุรุสภา
Akaniruth (พูดคุย) 20:08, 11 กุมภาพันธ์ 2557 (ICT)
สถานีย่อย:โลกวรรณศิลป์/คำคมทั้งหมด

หน้านี้เป็นหน้ารวมวรรณกรรมคำคมต่างๆ ซึ่งเราล้วนเคยได้ยินได้ฟัง ใช้สำหรับนำขึ้นแสดงในหัวข้อ วรรณกรรมคำคม ในสถานีย่อย:โลกวรรณศิลป์

**วรรณกรรมคำคมที่ยังไม่ได้แสดง**
วาทะ...คำคม จาก ลอร์ดออฟเดอะริงส์ ตอน กษัตริย์คืนบัลลังก์ เล่ม 5 บทที่ 9
----
วาทะ...คำคม จาก แฮร์รี่ พอตเตอร์ ตอน เครื่องรางยมทูต บทที่ 35 หน้า 664
เสนอโดย Opalzasw 17:56, 13 กุมภาพันธ์ 2552 (ICT)
----
ราฟาเอล กล่าวกับโทมัส มอร์ ใน ยูโทเปีย, สมมติ 2551 : 53
----
คติพจน์ของ มอร์รี ชวอตซ์ จาก วันอังคารแห่งความทรงจำกับครูมอร์รี, ซีเอ็ดยูเคชั่น 2543

**วรรณกรรมคำคมที่นำขึ้นแสดงแล้ว**
วาทะ...คำคม จาก นิทานเวตาล, ศิลปบรรณาคาร, ๒๕๑๓ : ๓๘๒-๓๘๓
----

วาทะ...คำคม จาก ลูกอีสาน
เสนอโดย พานงูศาลาธงเรือ 15:07, 2 สิงหาคม 2551 (ICT)
----
วาทะ...คำคม จาก หนึ่งในร้อย, บรรณกิจ (1991), 2541 : 359
----
สุนทรภู่, เพลงยาวถวายโอวาท
----
เอ็มมี รอสซัม

เอ็มมี รอสซัม (Emmy Rossum) หรือชื่อจริงของเธอคือ เอมมานูเอลล์ เกรย์ รอสซัม (Emmanuelle Grey Rossum) เกิดเมื่อวันที่ 12 กันยายน พ.ศ. 2529 (ค.ศ. 1986) เป็นนักแสดงชาวอเมริกัน นักร้อง นักแต่งเพลง และ ผู้กำกับ เธอมีผลงานเด่นคือนางเอกภาพยนตร์เรื่อง วิกฤติวันสิ้นโลก, Poseidon (2006), The Phantom of the Opera และผลงานที่ดัดแปลงมาจากการ์ตูนเรื่อง ดราก้อนบอล ฉบับภาพยนตร์ ที่เธอแสดงเป็น บลูม่า
เอ็มมี เกิดที่นครนิวยอร์ก โดยมีแม่ชื่อ เชริล (Cheryl) ที่ทำงานเป็นพนักงานธนาคาร โดยแม่ของเธอเลี้ยงเอ็มมีมาโดยลำพังโดยไร้เงาพ่อของเธอ (ซึ่งเธอก็ได้นำไปแต่งเป็นเพลง โดยใช้ชื่อว่า Anymore ซึ่งเป็นเพลงสุดท้ายในชุด Inside Out) โดยเธอก็ฉายแววครั้งแรก หลังจากที่ร้องเพลง Happy Birthday ได้ถึง 12 คีย์ จึงได้ถูกดึงไปร่วมวง Metropolitan Opera Children's Chorus ตั้งแต่อายุเพียง 7 ขวบ โดยที่เมื่อเธออายุได้ 12 ปีก็ได้ทิ้งวงไป เพราะตัวเธอใหญ่เกินกว่าที่จะเป็นคอรัสเด็กได้แล้ว เธอจึงได้ชิมลางงานแสดงครั้งแรก โดยเป็นแขกรับเชิญในซีรีส์ Law & Order และเธอก็ได้เข้าชิงดาวรุ่งยอดเยี่ยมในปี 2542 จากหนังทางทีวีเรื่อง Genius
เอมมี ได้เล่นหนังจอใหญ่เป็นครั้งแรกในปี 2543 เรื่อง Songcatcher โดยเปิดตัวที่ เทศกาลหนังซันแดนซ์ และเธอก็ได้รับเสนอชื่อเข้าชิง Independent Spirit Award สาขาดาวรุ่งยอดเยี่ยม โดยในต่อมา เธอก็ได้แสดงในหนังดรามาชิงรางวัลของ คลินต์ อีสต์วูด เรื่อง Mystic River ในปี 2546 โดยเล่นเป็นลูกสาวที่ถูกฆาตกรรมของ ฌอน เพนน์ จนมาโด่งดังจากเรื่อง The Day After Tomorrow ที่เล่นกับ  เดนนิส เควด และ เจค จิลเลนฮอลเมื่อปี 2547 แต่ก็ยังไม่เท่ากับบท คริสทีน ที่เธอได้แสดงทั้งความสามารถในการร้องเพลงกับการแสดงไปพร้อมๆ กัน ในเรื่อง The Phantom of the Opera ในปีเดียวกัน
หลังจากเว้นงานแสดงจอเงินมา 2 ปี ในปี 2549 โดยรับงานหนังรีเมคเรื่อง Poseidon โดยเล่นกับ เคิร์ต รัสเซลล์ และเว้นไป 3 ปี เธอก็เล่นเรื่อง DragonBall Evolution โดยมีหนังสะท้อนปัญหาวัยรุ่น อย่าง Dare ออกมาในปีเดียวกัน โดยเป็นหนังที่ได้ไปเปิดตัวในเทศกาลหนังซันแดนซ์
ผลงานปัจจุบันของเธอ คือ ซีรีส์เรื่อง Shameless ฉายที่ช่อง Showtime และในปี 2556 นี้ เธอก็มีผลงานทางจอเงินเรื่องใหม่ คือ Beautiful Creatures (แม่มดแคสเตอร์)
นอกจากนี้ เอ็มมียังมีผลงานเพลงอยู่ด้วย ชุดแรกชื่อ Inside Out  วางแผงเมื่อปี 2007 และยัง
มี EP (มินิอัลบั้ม) เป็นเพลงคริสต์มาส ออกช่วงท้ายปีเดียวกัน ชื่อ Carol of the Bells ส่วนอัลบั้มที่ 2 ชื่อว่า Sentimental Journey ก็วางแผงในปี 2556 โดยเป็นการเรียบเรียงเพลงเก่ามาร้องใหม่ในรูปแบบของเธอเอง

**แหล่งข้อมูลอื่น**
  เว็บไซต์อย่างเป็นทางการ - name=เอ็มมี รอสซัม -  ทวิตเตอร์อย่างเป็นทางการ -  อินสตาแกรมอย่างเป็นทางการ  
หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:บุคคลที่ยังมีชีวิตอยู่
หมวดหมู่:บุคคลจากนครนิวยอร์ก
ฟร็องส์แว็งต์-กัทร์

ฟร็องส์แว็งต์-กัทร์ (France 24) เป็นเครือข่ายโทรทัศน์ฝรั่งเศสและข่าวนานาชาติที่ถือครองโดยรัฐ โดยมีฐานในปารีส ช่องนี้ออกอากาศในภาษาฝรั่งเศส อังกฤษ อาหรับ และสเปน และมีเป้าหมายไปยังตลาดต่างประเทศ
เครือข่าวนี้ก่อตั้งขึ้นในวันที่ 6 ธันวาคม ค.ศ. 2006 ที่ย่านIssy-les-Moulineauxของปารีส โดยมีเป้าหมายยังตลาดทั่วโลกและออกอากาศโดยผู้ให้บริการโทรทัศน์ระบบบอกรับสมาชิกทั่วโลก  แต่ใน ค.ศ. 2010 ฟร็องส์แว็งต์-กัทร์เริ่มออกอากาศออนไลน์ เป้าหมายของเครือข่ายนี้คือ "ให้บริการสาธารณะทั่วโลกและจุดยืนด้านบรรณาธิการร่วมกัน"
นับตั้งแต่ ค.ศ. 2008 ช่องนี้ถือครองโดยรัฐบาลฝรั่งเศส ผ่านการถือหุ้นบริษัท France Médias Monde โดยมีงบประมาณประมาณ 100 ล้านยูโรต่อปี ผู้อำนวยการคนปัจจุบันของฟร็องส์แว็งต์-กัทร์คือ Vanessa Burggraf

**รายการที่ออกอากาศ**
 The News ทุก ๆ ครึ่งชั่วโมง ออกอากาศเวลา 10 นาที สดจากห้องข่าวในปารีส  - Live from Paris รายงานข่าวแบบต่อเนื่อง สดตั้งแต่เวลา 06:00–10:00 น. และ 19:00–00:00 น. เวลากรุงปารีส)- Weather พยากรณ์อากาศทั่วโลกด้วยแอนิเมชันกราฟิก หลังข่าวทุก ๆ ครึ่งชั่วโมง - Headlines รีวิวหัวข่าวที่สำคัญ- In The Weeklies รีวิวหนังสือพิมพ์และนิตยสารรายสัปดาห์ทั่วโลก ทุกมาวันเสาร์-อาทิตย์- In The Papers รีวิวหนังสือพิมพ์ทั่วโลก ทุกวัน- The France 24 Interview สัมภาษณ์บุคคลในข่าว- The Debate – สนทนากับแขกรับเชิญสองท่านเกี่ยวกับข่าวและสถานการณ์รอบโลก (รายการนี้ออกอากาศในประเทศไทยทางพีเอสไอ สาระดี ทุกวันจันทร์–ศุกร์ เวลา 19:00–20:00 น. โดยออกอากาศเป็นภาษาอังกฤษ พร้อมคำบรรยายภาษาไทย)- Web News ข่าวที่สำคัญในเว็บและบล็อกของแต่ละวัน- Environment ข่าวที่เกี่ยวกับสิ่งแวดล้อมในแต่ละสัปดาห์- Health ข่าวที่เกี่ยวกับสุขภาพในแต่ละสัปดาห์- Future ข่าวที่เกี่ยวกับวิทยาศาสตร์และเทคโนโลยีในแต่ละสัปดาห์- The Week In Maghreb รีวิวข่าวที่สำคัญในแต่ละสัปดาห์ในแอฟริกาเหนือ- The Week In Asia รีวิวข่าวที่สำคัญในแต่ละสัปดาห์ในเอเชีย- The Week In Europe รีวิวข่าวที่สำคัญในแต่ละสัปดาห์ในยุโรป- The Week In France รีวิวข่าวที่สำคัญในแต่ละสัปดาห์ในฝรั่งเศส- The Week In The Americas รีวิวข่าวที่สำคัญในแต่ละสัปดาห์ในทวีปอเมริกาเหนือและใต้- The Week In The Middle East รีวิวข่าวที่สำคัญในแต่ละสัปดาห์ในตะวันออกกลาง

**อ้างอิง**

**แหล่งข้อมูลอื่น**
  Official Dailymotion channel- user=france24english (อังกฤษ)- user=france24 (ฝรั่งเศส)-  France launches world TV channel, BBC News-  France launches global news channel, Al Jazeera English
หมวดหมู่:สถานีโทรทัศน์ในประเทศฝรั่งเศส
เถิม ทวี้ หั่ง

เถิม ทวี้ หั่ง (Thẩm Thúy Hằng) เป็นนักแสดงชาวเวียดนาม มีผลงานตั้งแต่ช่วงปลายทศวรรษ 1950 ถึงปลายทศวรรษ 1970 เธอเล่นภาพยนตร์มากมาย ซึ่งก็มีภาพยนตร์เวียดนามที่ร่วมหุ้นกับต่างชาติด้วย

**ประวัติ**
เถิม ทวี้ หั่ง หรือชื่อจริงว่า เหงียน กีม ฝุ่ง เกิดเมื่อปี 1939 (พ.ศ. 2482) ที่เมืองไฮฟอง (Hải Phòng) แต่ย้ายถิ่นตามครอบครัวมาอยู่ที่จังหวัดอานซาง (An Giang) ทางตอนใต้ของเวียดนาม พออายุได้ 16 ปีไปสมัครเป็นนักแสดงของ บริษัทภาพยนตร์ หมี เวิน โดยที่พ่อแม่ของเธอไม่ทราบ และเธอก็ได้รับการคัดเลือกจากผู้ที่เข้ามาสมัครถึง 2,000 คน เจ้าของบริษัทภาพยนตร์ หมี เวิน (Mỹ Vân) ก็ได้ตั้งชื่อเพื่อใช้ในการแสดงให้เธอว่า เถิม ทวี้ หั่ง (Thẩm Thúy Hằng)  มีผลงานการแสดงเรื่องแรก ในปี 1958 (พ.ศ. 2501) คือ คนงามแห่งบิ่ญเซือง (Người đẹp Bình Dương - เหงื่อย แด็ป บิ่ญ เซือง) และทำให้เธอเป็นที่รู้จักต่อมาอีกมากมาย ทำให้เธอเป็นดาราของเวียดนามที่แสดงภาพยนตร์มากที่สุดคนหนึ่งในยุค ปลาย 1950 ถึง 1960 ในปี 1969 (พ.ศ. 2512) เธอก็ได้จัดตั้งกลุ่มผลิตภาพยนตร์ของตัวเองด้วย ซึ่งต่อมาได้กลายเป็นบริษัท Vilifilms
นอกจากนี้เธอยังมีผลงานการแสดงละครเวทีและ ก่าย เลือง (เป็นการแสดงละครดั้งเดิม ของทางภาคใต้เวียดนาม) และหลังจากที่เวียดนามเหนือรวมกับเวียดนามใต้ เธอก็ยังอยู่ในเวียดนามและได้แสดงภาพยนตร์อีกหลายเรื่อง 
เธอได้รับการยกย่องจากรัฐบาลเวียดนาม ให้เป็น ศิลปินดีเด่นของชาติ (Nghệ sĩ ưu tú- เหงะสีอืวตู๊) สามีของเธอ เหงียน ซวน วั้ญ เคยเป็นผู้ช่วย นายกรัฐมนตรีด้านการธนาคาร (การคลัง) ของเวียดนามใต้

**อ้างอิง**
 http://www.thaifilm.com/forumDetail.asp?topicID=4362&page=6&keyword= date=2016-03-04 
หมวดหมู่:นักแสดงเวียดนาม
หมวดหมู่:บุคคลจากไฮฟอง
หมวดหมู่:บุคคลจากจังหวัดอานซาง
เพิร์ลฮาร์เบอร์

ภาพถ่ายทางอากาศของท่าเรือ
เพิร์ลฮาร์เบอร์ (Pearl Harbor) คือท่าเรือที่ใช้สำหรับให้เรือขนาดใหญ่หลบลมพายุต่างๆ ตั้งอยู่บนเกาะโอวาฮู, รัฐฮาวาย ทางตะวันตกของโฮโนลูลู ส่วนมากของพื้นที่บริเวณท่าเรือจะล้อมรอบไปด้วยฐานทัพเรือน้ำลึกของสหรัฐอเมริกา และเป็นสำนักงานใหญ่ของกองเรือแปซิฟิกของสหรัฐอเมริกาที่นี้เป็นที่รู้จักในเหตุการณ์โจมตีที่ท่าเรือเพิร์ลโดยจักรวรรดิญี่ปุ่น เมื่อวันที่ 7 ธันวาคม พ.ศ. 2484 เป็นจุดเริ่มต้นของการเข้าสู่สงครามโลกครั้งที่สองของสหรัฐอเมริกา  

**อ้างอิง**
  รายละเอียดและประวัติท่าเรือเพิร์ล date=2014-07-10 
หมวดหมู่:ท่าเรือ
หมวดหมู่:สิ่งก่อสร้างในรัฐฮาวาย
หมวดหมู่:การโจมตีเพิร์ลฮาร์เบอร์
ไนซ์ ทู มีท ยู

ไนซ์ ทู มีท ยู (Nice 2 Meet U) เป็นกลุ่มบอยแบนด์ ศิลปินไทย แนวเพลงป็อป สังกัดค่ายร็อคสกิน ในเครือ อาร์เอส ประกอบด้วยสมาชิก 4 คน (เชน)​ ธนา ลิมปยารยะ, (แจ๊ค)​ จารุพงศ์ กล้วยไม้งาม, (ปั้นจั่น)​ กวิน อิ่มอโนทัย และ (เต้)​ พงศ์ธร วนะเกียรติกุล

**ประวัติ**
ไนซ์ ทู มีท ยู มีผลงานอัลบั้มชุดแรกคือ Nice 2 Meet U มีเพลงดังคือ ใจเกเร และ LOVE การันตี และออกผลงานอัลบั้มที่ 2 More​ มีเพลงดังอย่าง คนดื้อดึง และ อิจฉา
ในเดือนพฤษภาคม 2551 (แจ๊ค)​ จารุพงศ์ กล้วยไม้งาม ขอถอนตัวออกจาก Nice 2 Meet U เหตุเพราะมีปัญหาทางด้านการเรียน สมาชิกในวงจึงได้ร่วมกันทำผลงานอัลบั้มที่3ขึ้นมาซึ่งเป็นอัลบั้มพิเศษรวมเพลงดังของทางวง และได้เพิ่งเพลง Friendship Forever ด้วย อีกเพลงหนึ่ง เพื่อเป็นการแสดงความคิดถึงแด่แจ็คซึ่งได้ออกจากวงไปนั่นเอง อัลบั้มนี้เปิดตัวในเดือนกันยายน พ.ศ. 2551
และเมื่อประมาณเดือนมกราคม 2552 ก็ได้มีสมาชิกคนใหม่ นั่นคือ (ข้าวโอ๊ต)​ รุจิกร มั่งมี ซึ่งได้ร่วมทำผลงานเพลงอัลบั้มล่าสุด ที่มีชื่อว่า Peek-A-Boo!​ เปิดตัวด้วยเพลง มีฟอร์ม และ คนเหงาเขาทำกัน อัลบั้มนี้ออกวางจำหน่ายอย่างเป็นทางการช่วงเดือนกุมภาพันธ์ พ.ศ. 2552 มีเพลงดังคือ มีฟอร์ม และ คนเหงาเขาทำกัน 
ในปี2558วงไนซ์ทูมีทยูที่นำทีมโดย เชน ธนา, แจ๊ค Blackjack, ปั้นจั่น และ เต้ ได้โผล่มาเซอร์ไพรซ์กลางงาน อมาโด้รีแบรนอ ของ เชน ธนา
ปัจจุบัน ปั้นจั่น ยังอยู่ในวงการบันเทิง หันมาเป็นพิธีกรนักแสดง ข้าวโอ๊ต หันมาเป็นมาสเตอร์เชฟไทยแลนด์ เต้ กับ เชน ทำธุรกิจส่วนตัว แจ๊ค ยังอยู่ในวงการบันเทิง เป็นนักร้องนักแสดง

**สมาชิก**

**อดีตสมาชิก**

**มิวสิควีดีโอ**

**ผลงานเพลง**

**อัลบั้ม Nice 2 Meet U**

**ผลงานละคร**

**ละครโทรทัศน์**

**ละครชุด**

**ละครซิทคอม**

**ผลงานพิธีกร**

**รางวัล**
Most Popular New Boys Band of 2007 from Seventeen Magazines Thai edition (2550)

**อ้างอิง**
หมวดหมู่:กลุ่มดนตรีป็อปสัญชาติไทย
หมวดหมู่:ศิลปินสังกัดอาร์เอส
หมวดหมู่:บอยแบนด์ไทย
หมวดหมู่:กลุ่มดนตรีไทยในยุค 2000
มาริสา อานิต้า

มาริสา อานิต้า ฟันเดอร์วาวเดอะ (Marisa Anita Van der Woude; เกิด 16 พฤศจิกายน พ.ศ. 2525) เป็นที่รู้จักในชื่อ มาริสา อานิต้า ชื่อเล่น สา เป็นนางแบบและนักแสดงลูกครึ่งไทย-เนเธอร์แลนด์

**ประวัติ**
มาริสา อานิต้าเป็นบุตรสาวเพียงคนเดียวของบิดาชื่อกลาส ฟันเดอร์วาวเดอะ เป็นวิศวกรชาวดัตช์ กับดวงใจ แย้มเยื้อน มารดาชาวไทย ซึ่งเป็นแม่บ้าน จนเมื่อเธออายุได้ 7 ปี บิดาของเธออยากประกอบธุรกิจอัญมณีจึงกลับมายังประเทศไทยในเวลาต่อมา 
เมื่อเธออายุได้ 12 ปี มีแมวมองชักชวนให้ทดลองงานขณะไปเที่ยวแดนเนรมิตกับครอบครัว เธอไปทดลองงานมาแล้วหลายแห่งแต่ไม่ประสบความสำเร็จ ต่อมาได้รับงานพรีเซนเตอร์ ต่อมาจึงรับงานโฆษณา และได้เล่นภาพยนตร์เรื่อง เสียดาย 2 เป็นนางเอก ส่วนงานละครเรื่องแรกคือ รักต้องอ้วน หลังจากนั้นก็ได้มาเดินแบบและกลายเป็นนางแบบมืออาชีพ ในช่วงเวลานั้นหม่อมเจ้าชาตรีเฉลิม ยุคลแนะว่าให้เธอใช้ชื่อเพียงว่า มาริสา อานิต้า โดยตัดชื่อสกุลออกเพราะผู้ชมจะจดจำได้ง่าย เธอจึงใช้ชื่อนี้เรื่อยมา แต่บางคนมักสะกดหรือเรียกเป็นมาริสา แอนนิต้า ซึ่งเธอกล่าวว่าชื่อนั้นผิด
มาริสาสำเร็จการศึกษาที่คณะนิเทศศาสตร์ เกียรตินิยมอันดับหนึ่ง เกรดเฉลี่ย 3.61 จากมหาวิทยาลัยกรุงเทพ

**ชีวิตส่วนตัว**
มาริสาเคยคบหากับเผ่าพล เทพหัสดิน ณ อยุธยา (ต้าร์ บาร์บี้) แต่ก็เลิกรากัน ต่อมาวันที่ 28 มีนาคม พ.ศ. 2557 มาริสาได้มีพิธีสมรสและจดทะเบียนสมรสอย่างเงียบ ๆ กับอัตตพล ศิริศุขสกุลชัย เบิร์ท นักบินที่เธอคบหากันมาหนึ่งปี

**ผลงาน**

**ละครโทรทัศน์**

**ละครโทรทัศน์ ช่อง 7**

**ละครสั้น**
 2555 วิวาห์ ฮาเฮ ตอน คนสำคัญ รับบท ฟ้า - 2556 ฉก.น้ำหวานอันธพาลหลบไป ตอน หัวหน้าคนใหม่ รับบท สาราวดี - 2556 คู่กิ๊กพริกกะเกลือ ตอน จารชนคนสวย รับบท จูเลีย - 2556 หลวงตา มินิซีรีส์ รับบท สะอาด - 2556 เซน...สื่อรักสื่อวิญญาณ ตอน รักแท้รักเทียม รับบท มิ้นท์ - 2556 ฟ้ามีตา ตอน เมียที่แสนดี  รับบท นุ่น- 2557 รักเต็มบ้าน ตอน ศพข้างบ้าน รับบท อรวี- 2558 ศีล 5 คนกล้าท้าอธรรม ตอน ล่าพรหมจรรย์ รับบท ลินดา

**ภาพยนตร์**
 เสียดาย 2 รับบท  โรส (2539)- Burnt (2555)

**พิธีกร**
 ไทม์ฟอร์ทีน (2540) ช่อง 9

**มิวสิควิดีโอ**
 (ไม่) เอื้อมมือคว้า - อชิตะ ปราโมช ณ อยุธยา (2539)- แค่นี้...ก็พอ - เปเล่ ธัญญรัตน์ (2539)- ข้าวมันไก่ - เจมส์ เรืองศักดิ์ (2540)- อย่าให้ใจกันเลย- ปกรณ์  ลัม (2540)- พรหมลิขิต - นาวิน ต้าร์ (2542)- ขวดน้ำ - นรีกระจ่าง คันธมาส- หลุดปากใช่ไหม - POWER PAT- คนอื่น - คอมมอนเซนส์- ชอบทำให้คนคิดถึง - ไผ่ พงศธร   (2555)

**รางวัล**
 The Sexiest Model in Thailand 2008 จากนิยสาร FHM- The Sexiest Model in Thailand 2009 จากนิยสาร FHM- รางวัลสวยทิ่มใจ จากงานสยามดาราสตาร์อวอร์ด 2010- The Sexiest Model in Thailand 2010 จากนิยสาร FHM- ติด 1 ใน 10 ผู้หญิงเซ็กซี่ ปี 2010 จากงานสยามบันเทิงปี 2010- The Sexiest Model in Thailand 2011 จากนิยสาร FHM- The Sexiest Model in Thailand 2012 จากนิยสาร FHM- นางแบบเซ็กซี่ 2012 จากสยามบันเทิง- The Sexiest Model in Thailand 2013 จากนิยสาร FHM- GLOBAL MEDIA AWARDS 2024 สาขานักแสดงสมทบหญิงแห่งปี จากละคร มนตราฟ้าฟื้น

**อ้างอิง**
  “ มาริสา แอนนิต้า ” nangdee.com-  www.clubsa-mari.com  คลับคนรักมาริสา-  อินสตาแกรม มาริสา แอนนิต้า
หมวดหมู่:นางแบบไทย
หมวดหมู่:นักแสดงหญิงชาวไทย
หมวดหมู่:ชาวไทยเชื้อสายดัตช์
หมวดหมู่:บุคคลจากโรงเรียนบดินทรเดชา (สิงห์ สิงหเสนี) ๒
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
แม่แบบ:เหตุการณ์ปัจจุบัน/2551 พฤษภาคม 4

* พายุไซโคลนนาร์จิส พัดเข้าชายฝั่งทางภาคใต้ของพม่า ด้วยความเร็วกว่า 200 กิโลเมตรต่อชั่วโมง รัฐบาลทหารพม่าประกาศพื้นที่ 5 แห่งเป็นเขตประสบภัยพิบัติ และรายงานว่ามีผู้เสียชีวิตอย่างน้อย 351 คน
}
รอยประสานคร่อมขม่อมหน้า

รอยประสานคร่อมขม่อมหน้า (coronal suture) เป็นข้อต่อเนื้อเยื่อเกี่ยวพันแบบเส้นใยระหว่างกระดูกหน้าผาก (frontal bone) และกระดูกข้างขม่อม (parietal bone) ของกะโหลกศีรษะ เมื่อแรกเกิดกระดูกของกะโหลกศีรษะจะไม่มาบรรจบกันสนิท 

**พยาธิวิทยา**
หากกระดูกชิ้นใดชิ้นหนึ่งของกะโหลกศีรษะเจริญเร็วกว่าปกติทำให้เกิดการปิดของซูเจอร์ก่อนกำหนด (premature closure of the suture) ซึ่งทำให้กะโหลกผิดรูป ความผิดปกติของกะโหลกศีรษะที่เกิดจากการปิดของรอยประสานคร่อมขม่อมหน้าก่อนกำหนดได้แก่- กะโหลกสูงยาว เรียกว่า "สภาพหัวหลิม" (oxycephaly)- กะโหลกเบี้ยว ไม่สมมาตร เรียกว่า "สภาพหัวเบี้ยว" (plagiocephaly)

**อ้างอิง**
 "Sagittal suture." Stedman's Medical Dictionary, 27th ed. (2000).- Moore, Keith L., and T.V.N. Persaud. The Developing Human: Clinically Oriented Embryology, 7th ed. (2003).

**ภาพอื่นๆ**

**แหล่งข้อมูลอื่น**
 Coronal+suture- 34256.000-1- 34256.000-2
หมวดหมู่:บทความเกี่ยวกับ กายวิภาคศาสตร์ ที่ยังไม่สมบูรณ์
หมวดหมู่:ระบบโครงกระดูก
หมวดหมู่:ศีรษะและคอ
หมวดหมู่:กะโหลกศีรษะ
เมทัลเกียร์โซลิด 2: ซันส์ออฟลิเบอร์ตี

เมทัลเกียร์โซลิด 2: ซันส์ออฟลิเบอร์ตี  (メタルギアソリッド2　サンズ・オブ・リバティ Metal Gear Solid 2: Sons of Liberty) เป็นวิดีโอเกมแนวลอบเร้นที่พัฒนาและจัดจำหน่ายโดยโคนามิ ตัวเกมวางจำหน่ายสำหรับเครื่องเพลย์สเตชัน 2ใน ค.ศ. 2001 โดยเป็นเกมที่ 4 ในชุดวิดีโอเกมจากทั้งหมด 7 เกม เมทัลเกียร์ ที่เขียนบทและกำกับโดยฮิเดโอะ โคจิมะ และเป็นภาคต่อโดยตรงของเกม เมทัลเกียร์โซลิด ดั้งเดิม ตัวเกมยังมีเวอร์ชันขยายในชื่อ เมทัลเกียร์โซลิด 2: ซับซแท็นซ ซึ่งวางจำหนายในปีถัดมาสำหรับเครื่องเอกซ์บอกซ์ และ ไมโครซอฟท์ วินโดวส์ นอกเหนือจากเครื่องเพลย์สเตชัน 2
หมวดหมู่:วิดีโอเกมที่ออกวางจำหน่ายในปี พ.ศ. 2544
หมวดหมู่:เกมจากค่ายโคนามิ
หมวดหมู่:เกมสำหรับเพลย์สเตชัน 2
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์
หมวดหมู่:เกมชุดเมทัลเกียร์
หมวดหมู่:วิดีโอเกมที่มีฉากในสหรัฐ
หมวดหมู่:บันเทิงคดีเกี่ยวกับการทำลายล้างวัตถุระเบิด
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมเกี่ยวกับเหล่านาวิกโยธินสหรัฐ
หมวดหมู่:วิดีโอเกมที่มีฉากในนครนิวยอร์ก
หมวดหมู่:วิดีโอเกมเกี่ยวกับการทำลายล้างวัตถุระเบิด
หมวดหมู่:วิดีโอเกมประวัติศาสตร์ประยุกต์
หมวดหมู่:วิดีโอเกมลอบเร้น
วาคีน ฟีนิกซ์

วาคีน ราฟาเอล ฟีนิกซ์ (Joaquin Rafael Phoenix, สกุลเดิม: บอตทอม; เกิดเมื่อวันที่ 28 ตุลาคม ค.ศ. 1974) เป็นนักแสดงและโปรดิวเซอร์ ชาวอเมริกัน ใน ค.ศ. 2020 เดอะนิวยอร์กไทมส์จัดให้เขาเป็นหนึ่งในนักแสดงที่ดีที่สุดในคริสต์ศตวรรษที่ 21
ฟีนิกซ์เริ่มต้นงานด้านแสดงทางโทรทัศน์กับพี่ชาย ริเวอร์ ฟีนิกซ์ และน้องสาว ซัมเมอร์ ฟีนิกซ์ ผลงานแสดงภาพยนตร์บทบาทสำคัญ แสดงในเรื่อง SpaceCamp (1986) ในช่วงนี้เองเขาใช้ชื่อว่า ลีฟ ฟีนิกซ์ (Leaf Phoenix) ซึ่งเป็นชื่อที่เขาตั้งเอง ต่อมากลับมากับชื่อจริง และได้รับเสียงตอบรับที่ดีจากผลงานแสดงสมทบในภาพยนตร์แนวตลก-ชีวิต เรื่อง To Die For (1995) และภาพนตร์ย้อนยุค Quills (2000) เขาได้รับความสนใจมากขึ้นจากบทจักรพรรดิก็อมมอดุส ในภาพยนตร์ Gladiator (2000) ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม จากนั้นได้รับการเสนอชื่อรางวัลออสการ์ สาขานักแสดงนำชายยอดเยี่ยม จากบทบาทนักดนตรี จอห์นนี แคช ในเรื่อง Walk the Line (2005) และบททหารผ่านศึกติดสุราเรื่อง The Master (2012) และบทโจ๊กเกอร์ ในภาพยนตร์ Joker (2019) ผลงานเรื่องอื่นของเขา เช่น ภาพยนตร์สยองขวัญเรื่อง Signs (2002) และ The Village (2004), ภาพยนตร์ชีวิตอิงประวัติศาสตร์เรื่อง Hotel Rwanda (2004), ภาพยนตร์รักแนวชีวิตเรื่อง Her (2013), ภาพยนตร์เสียดสีเรื่องInherent Vice (2014), และภาพยนตร์จิตวิทยาระทึกขวัญ You Were Never Really Here (2017) ซึ่งทำให้เขาได้รับรางวัลนักแสดงยอดเยี่ยม จากเทศกาลภาพยนตร์กาน
นอกจากการแสดงแล้วเขายังมีผลงานการร้องเพลงโดยในภาพยนตร์เรื่อง Walk The Line - ​อ้อมกอดรักก้องโลก เขาร้องเพลงประกอบภาพยนตร์เรื่องนี้ไว้ถึง 9 เพลง และทำให้อัลบั้มเพลงประกอบภาพยนตร์ชุดนี้ได้รับรางวัลแกรมมี​

**หมายเหตุ**

**อ้างอิง**

**แหล่งข้อมูลอื่น**
 1618- name=วาคีน ฟีนิกซ์- leaf_phoenix
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:บุคคลจากซานฮวน (ปวยร์โตรีโก)
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:ผู้ที่ได้รับรางวัลแกรมมี
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:นักแสดงภาพยนตร์ชายชาวอเมริกัน
หมวดหมู่:เทพนิยายกริมม์

หมวดหมู่:เทพนิยาย
หมวดหมู่:พี่น้องตระกูลกริมม์
หมายถึงนิทานและเรื่องเล่าในท้องถิ่นที่ ยาคอบ ลุดวิก คาร์ล กริมม์ กับวิลเฮมล์ คาร์ล กริมม์ (หรือรู้จักในนาม"พี่น้องตระกูลกริมม์) เป็นผู้รวบรวมขึ้นเป็นเล่ม 
นอกจากนิทานจำนวน 200 เรื่องแล้ว ยังประกอบด้วยเรื่องเล่านักบุญ 10 เรื่องอีกด้วย 
ในบางเอกสารก็จะนับลุดวิก เอมิล กริมม์ น้องคนสุดท้องซึ่งเป็นผู้วาดภาพประกอบของฉบับพิมพ์ครั้งแรกเข้าเป็นหนึ่งใน ผู้แต่งด้วยเช่นกัน
Fedora

Fedora (เฟดอรา ฟีโดรา เฟโดรา) สามารถหมายถึง- ฟีดอรา (หมวก) - หมวกชนิดหนึ่ง- เฟดอรา (อุปรากรณ์) ชื่อละครโอเปร่า และเป็นที่มาของชื่อหมวกเฟดอรา- ฟีโดรา หรือ เฟโดรา - ระบบปฏิบัติการลินุกซ์ ตั้งชื่อตามลักษณะหมวกของสัญลักษณ์ของเรดแฮต- ฟีดอรา (รัฐเซาท์ดาโคตา) เขตชุมชนในรัฐเซาท์ดาโคตา
เฟอดอรา

เฟอดอรา (Fedora) เป็นอีกลินุกซ์ดิสทริบิวชันที่แตกแขนงมาจาก Red Hat Enterprise Linux ซึ่งเป็น ลินุกซ์เชิงธุรกิจ ต่างจาก ลินุกซ์ทั่วไป เกิดจากการที่ บริษัทเรดแฮต ต้องการนำเอา Red Hat กลับสู่พันธ์สัญญาซอฟต์แวร์เสรี โดยการพัฒนา Fedora นั้นอยู่ภายใต้การดูแลของทีม  Fedora Project
นอกจากนี้ทุกวันนี้บริษัท เรดแฮต ยังคงให้การสนับสนุน Fedora อยู่เสมอ ในบ้างครั้งหากระบบ package ใดที่ได้รับการพัฒนาและเพิ่มเติ่มใน Fedora แล้วทำงานได้ดีและมีความนิยมสูง เรดแฮต ก็จะนำ package นั้นเข้าไปใน Red Hat Enterprise Linux รุ่นถัดไปด้วย

**ดูเพิ่ม**
 Red Hat-  Fedora Project

**อ้างอิง**

**แหล่งข้อมูลอื่น**
  Fedora Project
หมวดหมู่:การแจกจ่ายลินุกซ์
ฟีดอรา (หมวก)

หมวกลักษณะฟีดอรา
ฟีดอรา (fedora) เป็นหมวกชนิดหนึ่งมีลักษณะบางและเบา โดยจะมีลักษณะจีบลงไปตรงสันหมวก โดยคำว่าฟีดอราเริ่มมีการใช้เรียกชื่อตามชื่อของละครโอเปร่าฝรั่งเศสชื่อ เฟดอรา (Fédora) 

**อ้างอิง**
หมวดหมู่:หมวก
กฤต เจนพานิชการ

กฤต เจนพานิชการ เป็นผู้ประกาศข่าวชาวไทย อดีตผู้ประกาศข่าวช่องวัน 31 และจีเอ็มเอ็ม 25 ในนามสำนักข่าววันนิวส์, ช่อง 3 เอชดี, เอ็นบีที 2 เอชดี, ไทยพีบีเอส, ไอทีวี และทีไอทีวี

**ผลงานข่าว**

**อดีต**
 ผู้ประกาศข่าวทางช่องไอทีวีและทีไอทีวี- ผู้ประกาศข่าวทางช่องไทยพีบีเอส- ผู้ประกาศข่าวทางช่องเอ็นบีที 2 เอชดี- ผู้ประกาศข่าวทางช่อง 3 เอชดี- ผู้ประกาศข่าวรายการ ข่าวเย็น 25 ทางช่องจีเอ็มเอ็ม 25- ผู้ประกาศข่าวรายการ เช้าวันใหม่ ทางช่องวัน 31- ผู้ประกาศข่าวรายการ เกาะข่าวเที่ยง ทางช่องจีเอ็มเอ็ม 25- ผู้ประกาศข่าวรายการ เคาะข่าวเช้า 25 ทางช่องจีเอ็มเอ็ม 25- ผู้ประกาศข่าวรายการ เคาะข่าว เสาร์-อาทิตย์ ทางช่องจีเอ็มเอ็ม 25- ผู้ประกาศข่าวรายการ เจาะข่าวค่ำ ทางช่องจีเอ็มเอ็ม 25- ผู้ประกาศข่าวรายการ ข่าวแหกโค้ง ทางช่องจีเอ็มเอ็ม 25

**ผลงานละคร**

**ละครโทรทัศน์**
 พ.ศ. 2555 มุกเหลี่ยมเพชร (เป่า จิน จง/ช่อง 3) รับบทเป็น (รับเชิญ)- พ.ศ. 2565 ใต้หล้า (The One Enterprise/ช่องวัน 31) รับบทเป็น ผู้ประกาศข่าวช่องวัน (รับเชิญ)

**อ้างอิง**

**แหล่งข้อมูลอื่น**
 Krit.jenpanichkarn- kritjen

หมวดหมู่:บุคคลที่เกิดในปี พ.ศ. 2524
หมวดหมู่:ผู้ประกาศข่าวช่อง 3
หมวดหมู่:ผู้ประกาศข่าวไอทีวี-ทีไอทีวี-ทีวีไทย
หมวดหมู่:ผู้ประกาศข่าวช่อง 11-เอ็นบีที-สทท.
หมวดหมู่:ผู้ประกาศข่าวสำนักข่าววันนิวส์
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:บุคคลจากโรงเรียนเตรียมอุดมศึกษา
ลาฮอ

ลาฮอ อาจหมายถึง- ละฮอร์ -- เมืองหลวงของแคว้นปัญจาบ ประเทศปากีสถาน- ลาฮ่อ -- อีกชื่อของเขตซือเหมา จังหวัดปู้เอ่อ มณฑลยูนนาน ประเทศจีน
ดราก้อนบอล อีโวลูชั่น เปิดตำนานใหม่ นักสู้กู้โลก

ดราก้อนบอล อีโวลูชั่น ปิดตำนานใหม่ นักสู้กู้โลก (Dragon Ball EVOLUTION) เป็นภาพยนตร์ที่กำหนดออกฉายใน 12 มีนาคม พ.ศ. 2552 กำกับการแสดงโดย เจมส์ หว่อง
ภาพยนตร์สร้างจากการ์ตูนเรื่องดราก้อนบอล ของ อากิระ โทริยามา โดยเนื้อเรื่องเริ่มต้นจากต้นเรื่องจนถึงตอนต่อสู้กับจอมมารพิคโคโร

**ตัวละคร**
 ซุน โกคู - แสดงโดย Justin Chatwin - บลูม่า - แสดงโดย เอ็มมี รอสซัม - ผู้เฒ่าเต่า - แสดงโดย โจว เหวินฟะ- จีจี้ - แสดงโดย เจมี ชัง

**เพลงประกอบภาพยนตร์**
เพลง Rule  ขับร้องวิดีโวิดีโออโดย อายูมิ ฮามาซากิ

**อ้างอิง**

**แหล่งข้อมูลอื่น**
  ข้อมูลดราก้อนบอล จากเว็บบอร์ดที่สยามโซน- title=Dragonball
หมวดหมู่:ภาพยนตร์ดราก้อนบอล
หมวดหมู่:ภาพยนตร์อเมริกัน
หมวดหมู่:ภาพยนตร์ที่ถ่ายทำในประเทศเม็กซิโก
หมวดหมู่:ภาพยนตร์ที่ถ่ายทำในรัฐแคลิฟอร์เนีย
ดราก้อนบอล (แก้ความกำกวม)

ดราก้อนบอล (Dragon Ball) อาจหมายถึง- ดราก้อนบอล - การ์ตูนชุดที่วาดโดยอากิระ โทริยามะ- ดราก้อนบอล (ภาพยนตร์) - ภาพยนตร์ที่สร้างจากเนื้อเรื่องของดราก้อนบอล- ฟรีสเกลดราก้อนบอล (Freescale DragonBall) - ไมโครโพรเซสเซอร์ของพีดีเอ